《留岳仲远处欲归赋》
元代·龚璛

客怀迷积阴，归梦理前路。筱岸散清漪，秧畴生绿雾。

蚓鸣沮洳夜，鸠唤苍茫曙。我本江海人，安得扁舟去。

作者简介：璛字子敬，宋司农卿潗之子，自高邮再徙平江，家焉。宋亡，例遣北上，潗行至莘县，不食卒，璛悲不自胜，叹曰：国亡家破，吾兄弟不能力振门户，独不可为儒以自奋邪！与其弟理刻苦于学。戴帅初、仇仁近、胡汲仲皆与为忘年交，声誉籍甚。人称曰「两龚」，以比汉「两龚」云。